इस मामले में खुद को निर्दोष साबित करने के लिए एडीएम ने पीसीएस एसोसिएशन को कई सीसीटीवी फुटेज उपलब्ध कराए हैं, जिसमें एडीएम के परिजनों और रिटायर्ड कर्नल के बीच मारपीट के दृश्य हैं। साथ ही एडीएम की पत्नी ने आरोप लगाया है कि वह नोएडा में अपने बच्चों के साथ अकेले रहती हैं और रिटायर्ड कर्नल उनपर बुरी नजर रखते थे। वे चार सालों से मुझे प्रताडि़त कर रहे थे। इसकी शिकायत मैंने अपने पति से भी की थी जिसके बाद उन्होंने रिटायर्ड कर्नल को समझाने का प्रयास भी किया था।